
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1506 

13 Δεκεμβρίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση Οργανισμού Εσωτερικής Υπηρεσίας ( Ο.Ε.Υ.) 
του Δημοτικού Παιδικού Σταθμού Λεονταρίου του 

Δήμου Ταμασίου Νομού Καρδίτσας. 1 

* Σύσταση Οργανισμού μη κερδοσκοπικού χαρακτήρα 
με την επωνυμία «ΠΟΛΙΤΙΣΤΙΚΟΣ ΚΑΙ ΕΠΙΜΟΡΦΩΤΙ¬ 
ΚΟΣ ΟΡΓΑΝΙΣΜΟΣ ΝΟΜΑΡΧΙΑΣ ΠΕΙΡΑΙΑ” (Αναδη¬ 
μοσίευση) . 2 


ΑΠΟΦΑΣΕΙ Σ 

Αριθ.13830 (1) 

Έγκριση Οργανισμού Εσωτερικής Υπηρεσίας (Ο.Ε.Υ.) του 

Δημοτικού Παιδικού Σταθμού Λεονταρίου του Δήμου 

Ταμασίου Νομού Καρδίτσας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

Τις διατάξεις: 

1. Των άρθρων 12,242,245 & 258 έως 300 του Ν. 1188 / 81 
όπως αντικαταστάθηκαν από τις διατάξεις του άρθρου 26 
του Ν. 1832 / 89, σε συνδυασμό με τις διατάξεις του άρθρου 
8 παρ. 5 του Ν. 2307 / 95. 

2. Του άρθρου 29ατου Ν. 1558/85 σχετικά με τον έλεγχο δα¬ 
πανών που προκαλούν οι κανονιστικές διοικητικές πράξεις. 

3. Του άρθρου 198 του Δημοτικού & Κοινοτικού Κώδικα 
(Π.Δ. 410/95) 

4. Του άρθρου 67 του Ν. 1416 / 84 σε συνδυασμό με τις 
διατάξεις του άρθρου 57 παρ. 10 του Ν. 2218/94. 

5. Του άρθρου 34 του Ν. 2190 / 94 "Βαθμολογική διάρ¬ 
θρωση των θέσεων του Δημοσίου, Ν.Π.Δ.Δ. &Ο.Τ.Α. ”. 

6. Των Προεδρικών Διαταγμάτων 37α / 87 & 22 / 90. 

7. Του Ν. 2503/97 ” Διοίκηση, οργάνωση, στελέχωσητης 
Περιφέρειας, ρύθμιση θεμάτων για την Τοπική Αυτοδιοίκη¬ 
ση και άλλες διατάξεις ”. 

8. Του άρθρου 18παρ. 2, 3 &4του Ν. 2539/97. 

9. Της παρ. 1 του άρθρου 13 του Ν. 2672/98 με τις οποίες 
αντικαταστάθηκεηπαρ. 2 του άρθρου 18του Ν. 2539/97. 

10. Τηναριθμ. 1505/1.4.1999 απόφαση Γενικού Γραμμα¬ 
τέα Περιφέρειας Θεσσαλίας σχετικά με παροχή εξουσιο¬ 
δότησης υπογραφής εγγράφων στον Γενικό Διευθυντή Πε¬ 
ριφέρειας. 


11. Την αριθμ. 4 /1999 απόφαση του Διοικητικού Συμβου¬ 
λίου του Δημοτικού Παιδικού Σταθμού Λεονταρίου με την 
οποία καταρτίσθηκε και ψηφίσθηκε ο Οργανισμός Εσωτε¬ 
ρικής Υπηρεσίας (Ο.Ε.Υ.) του. 

12. Την με αριθμ. 12/1999 θετική γνώμη του Δημοτικού 
Συμβουλίου του Δήμου Ταμασίου, αναφορικά με την ανω¬ 
τέρω απόφαση. 

13. Την με αριθμ. 49/2000 σύμφωνη γνώμη του Υπηρεσια¬ 
κού Συμβουλίου Ν. Καρδίτσας, αποφασίζουμε: 

Εγκρίνουμε την αριθμ. 4/ 1999 απόφαση του Διοικητικού 
Συμβουλίου του Δημοτικού Παιδικού Σταθμού Λεονταρίου 
Νομού Καρδίτσας με την οποία ψηφίσθηκε ο Οργανισμός 
Εσωτερικής Υπηρεσίας (Ο.Ε.Υ.) του ανωτέρω παιδικού 
σταθμού, όπως παρακάτω: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΔΗΜΟΤΙΚΟΥ 
ΣΤΑΘΜΟΥ ΔΗΜΟΥ ΤΑΜΑΣΙΟΥ 

ΣΥΓΚΡΟΤΗΣΗ ΥΠΗΡΕΣΙΩΝ 

ΑΡΘΡΟ 1 

Τις υπηρεσίες του Δημοτικού Παιδικού Σταθμού του Δή¬ 
μου Ταμασίου συγκροτεί το αυτοτελές γραφείο του Παιδι¬ 
κού Σταθμού. 

ΑΡΘΡΟ 2 

Οι αρμοδιότητες του αυτοτελούς γραφείου του Παιδικού 
Σταθμού του Δήμου Ταμασίου καθορίζονται με τον κανονι¬ 
σμό λειτουργίας του Παιδικού Σταθμού. 

ΑΡΘΡΟ 3 

Το μόνιμο προσωπικό του Παιδικού Σταθμού του Δήμου 
Ταμασίου υπάγεται στις διατάξεις του πρώτου μέρους του 
Νόμου 1188/81 (Περί κυρώσεως του Κώδικα καταστάσεων 
προσωπικού Οργανισμού Τοπικής Αυτοδιοίκησης) 

Οι θέσεις των υπαλλήλων διακρίνονται σε κατηγορίες ως 
εξής: 

1. Θέσεις πανεπιστημιακής εκπαίδευσης (ΠΈ.) 

2. Θέσεις τεχνολογικής εκπαίδευσης (Τ.Ε.) 

3. Θέσεις δευτεροβάθμιας εκπαίδευσης (ΔΈ.) 

4. Θέσεις υποχρεωτικής εκπαίδευσης (Υ.Ε.) 

ΑΡΘΡΟ 4 

Εισαγωγικός και καταληκτικός βαθμός: 

1. Εισαγωγικός και καταληκτικός βαθμός των υπαλλήλων 
του κλάδου (ΠΈ.) είναι αντίστοιχα οι βαθμοί Δ-Α 

2. Εισαγωγικός και καταληκτικός βαθμός των υπαλλήλων 
του κλάδου (Τ.Ε.) είναι αντίστοιχα οι βαθμοί Δ-Α. 

3. Εισαγωγικός και καταληκτικός βαθμός των υπαλλήλων 
του κλάδου (Δ.Ε.) είναι αντίστοιχα οι βαθμοί Δ-Α. 

4. Εισαγωγικός και καταληκτικός βαθμόςτων υπαλλήλων 
του κλάδου (Υ.Ε.) είναι αντίστοιχα οι βαθμοί Ε-Β 

ΑΡΘΡΟ 5 

Αριθμός θέσεων κατά κλάδους 

Η οργανική σύνθεση και διαβάθμιση των θέσεων του προ¬ 
σωπικού του Παιδικού Σταθμού κατά κατηγορία και κλάδο 
και σύμφωνα μετά Π.Δ. 37 α/97 και 22/90 διακρίνεται: 

Α’ Εκπαιδευτικό Προσωπικό 

• 1 θέση Π.Ε. Νηπιαγωγών. 

• 2 θέσεις Τ.Ε. 16 Βρεφονηπιοκόμων. 

Β’ Διοικητικό - Λογιστικό Η’ Διαχειριστές 
Κατηγορία Δ.Ε. (Δευτεροβάθμιας Εκπαίδευσης) 

• 1 θέση Διοικητικού - Λογιστικού ή διαχειριστών κλάδου 
Δ.Ε. με βαθμό Δ-Α. 

Γ’ Βοηθητικό Προσωπικό 
Κατηγορία Υ.Ε. (Υποχρεωτική Εκπαίδευση) 

• 2 θέσεις Υ.Ε. βοηθητικού προσωπικού μαγειρείου με 
βαθμό Ε-Β. 

Δ’ Προσωπικό προσωρινών προσωποπαγών θέσεων 
1. Μόνιμο Προσωπικό . 

1 θέση κλάδου Τ.Ε. νηπιαγωγών προσωρινή, η οποία θα 
καταργηθεί μόλις κενωθεί με οποιοδήποτε τρόπο. 

Άρθρο 6 

Ο Προϊστάμενος του αυτοτελούς γραφείου προέρχεται 
από την κατηγορία Π.Ε. και σε περίπτωση μη πλήρωσης της 
θέσης αυτής προέρχεται από την κατηγορία Τ.Ε. και η επιλο¬ 
γή του γίνεται σύμφωνα με τη διαταγή του άρθρου 36 του 
Ν.2190/94. 

Αρθρο 7 

Γιατις προσλήψεις και την ενγένει υπηρεσιακή κατάστα¬ 
ση του προσωπικού του Δημοτικού Παιδικού Σταθμού του 
Δήμου έχουν εφαρμογή οι εκάστοτε ισχύουσες διατάξεις 
για το προσωπικό των Ο.Τ.Α. 

Αρθρο 8 

Α’ ΚΑΘΗΚΟΝΤΑ-ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ 
ΑΥΤΟΤΕΛΟΥΣ ΓΡΑΦΕΙΟΥ 

• Παρίσταται στις Συνεδριάσεις του Διοικητικού Συμβου¬ 
λίου ως εισηγητής. Εισηγείται τα θέματα της ημερήσιας 
διάταξης που καταρτίζεται από τον Πρόεδρο του Δ.Σ. και 
εκφέρει γνώμη για κάθε ένα από αυτά, που καταχωρείται 
στα πρακτικά. 

• Φροντίζει για την πιστή εφαρμογή της κείμενης νομοθε- 
σίαςτου κανονισμού λειτουργίας του Παιδικού Σταθμού και 
οδηγιών του Δήμου και για την πιστή εκτέλεση των αποφά¬ 
σεων του Δ.Σ. 

• Προΐσταταιόλωντωνυπαλλήλωντου Παιδικού Σταθμού 
ασκώντας τις προβλεπόμενες από τις κείμενες διατάξεις 
αρμοδιότητες, παρακολουθεί και συντονίζει το έργο τους 
ανάλογα με τις ανάγκες που προκύπτουν κάθε φορά. 

• Συγκαλεί τουλάχιστον μια φορά το μήνα το προσωπικό 
του Παιδικού Σταθμού για συζήτηση και ενημέρωση σε γε¬ 
νικότερα θέματα που απασχολούν τον Παιδικό Σταθμό και 
για προγραμματισμό νέων δραστηριοτήτων. 

• Συντάσσει την εμπιστευτική αλληλογραφία του Ιδρύμα¬ 
τος σε συνεργασία με τον Πρόεδρο του Δ.Σ. καθώς επίσης 
και την υπόλοιπη αλληλογραφία εφ' όσον για την τελευταία 
περίπτωση δεν υπηρετεί υπάλληλος των κλάδων Διοικητικού 
- Λογιστικού ή Διαχειριστών ή υπηρετεί αλλά αυτός απου¬ 


σιάζει ή κωλύεται. Υπογράφει επίσης τα έγγραφα εκείνα για 
τα οποία έχει εξουσιοδοτηθεί από το Διοικητικό Συμβούλιο . 

•Τηρεί τη σφραγίδα του Παιδικού Σταθμού και το αρχείο 
της εμπιστευτικής του αλληλογραφίας. 

Κρατά τα κλειδιά του Παιδικού Σταθμού (3) από τα οποία 
τα (2) παραδίνονται καθημερινά σε έναν υπάλληλο των κλά¬ 
δων Βρεφονηπιοκόμων ή Διοικητικού - Διαχειριστικού κα¬ 
θώς επίσης και σε έναν υπάλληλο από το υπόλοιπο προσω¬ 
πικό που εκτελεί πρωινό ωράριο εργασίας αλλά και σε κάθε 
άλλο υπάλληλο όταν παρίσταται ανάγκη. 

• Κρατά το ένα από τα δύο κλειδιά της αποθήκης .Το άλ¬ 
λο κρατείται από τον υπάλληλο του κλάδου Διαχειριστών 
και σε περίπτωση που δεν υπηρετεί τέτοιος υπάλληλος ή 
υπηρετεί αλλά κωλύεται ή απουσιάζει από το νόμιμο ανα¬ 
πληρωτή του Προϊστάμενου. 

•Απασχολείται με τα παιδιά το ήμισυ του κανονικού ωρα¬ 
ρίου εργασίας του όταν στον Παιδικό Σταθμό υπηρετεί 
υπάλληλος του κλάδου Διαχειριστών και σε περίπτωση που 
δεν υπηρετεί ή απουσιάζει μία και μισή ώρα από το κανονι¬ 
κό ωράριο. 

• Φροντίζει για την υγιεινή κατάσταση των παιδιών σύμ¬ 
φωνα με τις οδηγίες του Γ ιατρού. 

• Συνεργάζεται με τον υπάλληλο των κλάδων Διοικητικού 
- Λογιστικού ή Διαχειριστών και το Δ.Σ. για την κατάρτιση 
του ετήσιου Προϋπολογισμού Εσόδων, Εξόδων, Απολογι¬ 
σμού και Ισολογισμού του Παιδικού Σταθμού . 

• Επιμελείται για τον εφοδιασμό του Παιδικού Σταθμού 
που πραγματοποιείται από τον υπάλληλο των κλάδων Διοι¬ 
κητικού - Λογιστικού ή Διαχειριστών όσον αφορά τα τρόφι¬ 
μα και τις υπόλοιπες αναγκαίες ύλες, καθώς και για την κα¬ 
λή φύλαξη, συντήρηση και διάθεση αυτών. 

• Ενημερώνει τον Πρόεδρο του Δ.Σ. του Δημοτικού Παι¬ 
δικού Σταθμού του Δήμου Ταμασίου για τα εισερχόμενα κά¬ 
θε φορά έγγραφα στον Παιδικό Σταθμό και το προσωπικό 
που μπορεί να αναπληρώνει τον Προϊστάμενο σε περίπτω¬ 
ση απουσίας του ή κωλύματος του. 

• Συγκαλεί μετά από απόφαση του Δ.Σ. συγκέντρωση γο¬ 
νέων και κηδεμόνων τουλάχιστον δύο φορές το χρόνο στην 
οποία παραβρίσκεται ο ίδιος, ένα από τα μέλη του Δ.Σ., οι 
υπάλληλοιτου αυτοτελούς γραφείου και αν το επιθυμούν ο 
Γ ιατρός του Παιδικού Σταθμού και το υπόλοιπο προσωπικό 
αυτού. Σκοπός της συγκέντρωσης είναι η ανταλλαγή από¬ 
ψεων μεταξύ των γονέων και κηδεμόνων και της Διοίκησης 
για λειτουργικά θέματα του Παιδικού Σταθμού, η ενημέρω¬ 
ση τους σε ότι αφορά την ψυχοσωματική υγεία των παιδιών 
τους και η υποβοήθηση τους στο έργο του προσωπικού για 
την προαγωγή της αυτοεξυπηρέτησης των παιδιών τους. 

•Τηρεί από τα βιβλία Διοίκησης του Παιδικού Σταθμού τα 
εξής: 

Βιβλίο παρουσίας Προσωπικού. 

Βιβλίο Εμπιστευτικού Πρωτοκόλλου. 

Βιβλίο παρατηρήσεων των μελών του Δ.Σ. 

• Συνυπογράφει με το Διαχειριστή τα δελτία εισαγωγής 

• Υπογράφει τις μισθοδοτικές καταστάσεις των αποδοχών 
του προσωπικού οι οποίες συντάσσονται από το Διαχειριστή. 

• Παρακολουθεί και ελέγχει σε τακτά χρονικά διαστήμα¬ 
τα τα βιβλία διαχείρισης και διοίκησης και τα υπόλοιπα πα¬ 
ραστατικά στοιχεία που τηρεί ο υπάλληλος του κλάδου Δι¬ 
οικητικού - Λογιστικού ή Διαχειριστών. 

•Ασκείτο καθήκοντα του υπαλλήλου των κλάδων Διοικη¬ 
τικού - Λογιστικού ή Διαχειριστών σε περίπτωση που δεν 
υπηρετεί στον Παιδικό Σταθμό τέτοιος υπάλληλος ή υπη¬ 
ρετεί αλλά απουσιάζει ή κωλύεται και εκτελεί κάθε άλλη ερ¬ 
γασία σε περίπτωση έκτατης ανάγκης. 

• Όταν δεν υπηρετεί Προϊστάμενος ή απουσιάζει ή κω- 

λύεται όλα τα παραπάνω καθήκοντα ασκεί ο νόμιμος ανα¬ 
πληρωτής του. 

• Είναι υπεύθυνος γιατηντήρηση του εκπαιδευτικού προ¬ 
γράμματος 

• Προΐσταται των υπαλλήλωντου τμήματος του και του εκ¬ 
παιδευτικού προσωπικού και του βοηθητικού προσωπικού. 

• Εισηγείται στο Πρόεδρο την προμήθεια του αναγκαίου 
εκπαιδευτικού υλικού . 

• Παρίσταται στη συγκέντρωση γονέων και κηδεμόνων. 

• Τηρεί από τα βιβλία της διοίκησηςτου Παιδικού Σταθμού, 
το βιβλίο διδακτέας ύλης. Στο βιβλίο αυτό καταχωρούν και 
υπογράφουν καθημερινά ο ίδιος και οι υπάλληλοι του κλά¬ 
δου Νηπιαγωγών ή Βρεφονηπιοκομίας τη διδακτέας ύλη . 

•Ασκείάλατα καθήκοντατων υπαλλήλωντου κλάδου Νη¬ 
πιαγωγών ή Βρεφονηπιοκόμων. 

Άρθρο 9 

ΚΑΘΗΚΟΝΤΑ ΥΠΟΛΟΙΠΟΥ ΠΡΟΣΩΠΙΚΟΥ 

Α’ ΚΑΘΗΚΟΝΤΑ ΥΠΑΛΛΗΛΩΝ ΤΩΝ ΚΛΑΔΩΝ ΝΗΠΙΑΓΩ¬ 
ΓΩΝ Η’ ΒΡΕΦΟΝΗΠΙΟΚΟΜΙΑΣ 

• Φροντίζουν για τη σωστή ψυχοσωματική υγεία και ψυ¬ 
χοκινητική εξέλιξη των παιδιών με πραγματοποίηση ατομι¬ 
κή προγραμμάτων ανάλογα με την ηλικία του. 

• Εισηγούνται στον Προϊστάμενο του αυτοτελούς γρα¬ 
φείου για τον έγκυρο εφοδιασμό των αιθουσών με τα απαι- 
τούμενα είδη και ευθύνονται για την είσοδο κάθε ατόμου σε 
αυτές. 

• Επιβλέπουν για την τακτοποίηση των αιθουσών τους για 
την κατάλληλη καθαριότητα αυτών και υποδεικνύουν στο 
προσωπικό καθαριότητας και για την καθαριότητα και για 
τον καλό αερισμό των αιθουσών. 

• Καταχωρούν και υπογράφουν καθημερινά τη διδακτέας 
ύλη στο σχετικό βιβλίο που τηρείται από τον Προϊστάμενο 
του αυτοτελούς γραφείου. 

• Είναι υπεύθυνοι για τα εποπτικά μέσα διδασκαλίας και 
το εκπαιδευτικό υλικό και γενικά για κάθε υλικό που τους 
έχει διατεθεί και χρησιμοποιούν για εκπαίδευση και ψυχα¬ 
γωγία νηπίων. 

• Παρακολουθούν τη διανομή φαγητού στα παιδιά που 
πραγματοποιείται από το βοηθητικό προσωπικό μαγειρείου 
καιτο προσωπικό καθαριότητας - βοηθητικών εργασιών. Επί¬ 
σης φροντίζουν τα παιδιά κατά την ώρα του φαγητού τους. 

• Επιλαμβάνονται για τη μεσημβρινή ανάπαυση των παι¬ 
διών 

• Βοηθούν τον προϊστάμενο του αυτοτελούς γραφείου 
όταν απουσιάζει ο υπάλληλος του Διοικητικού - Λογιστικού 
ή ο Διαχειριστής στη διοικητική και διαχειριστική εργασία 
και εκτελεί κάθε άλλη εργασία σε περίπτωση έκτακτης ανά¬ 
γκης με υπόδειξη του Προϊστάμενου του αυτοτελούς γρα¬ 
φείου. 

Β’ ΚΛΑΔΟΣ ΒΟΗΘΩΝ ΝΗΠΙΑΓΩΓΩΝ ΚΑΙ ΒΡΕΦΟΝΗΠΙΟ¬ 
ΚΟΜΩΝ 

• Φροντίζουν τα νήπια κατά την προσέλευση και την ανα¬ 
χώρησή τους από τον Παιδικό Σταθμό. 

• Βοηθούν τα νήπια στις αίθουσες κατά το εκπαιδευτικό 
πρόγραμμα, την ώρα του φαγητού, την ώρα της αναπαύσε- 
ως και κατά την ώρα του διαλείμματος με τις υποδείξεις των 
Νηπιαγωγών ή των Βρεφονηπιοκόμων. 

• Εξυπηρετούν τα νήπια στην τουαλέτα ώστε να φορούν 
και να βγάζουν τα ρουχαλάκια τους. 

• Βοηθούν τα νήπια όταν προετοιμάζονται για το φαγητό 
(πλύσιμο χεριών, προσώπου κ.τ.λ.). 

• Είναι υπεύθυνοι για τη συνοδεία των νηπίων κατά τη με¬ 
ταφορά τους με το σχολικό όχημα στα σπίτια τους . 


Γ’ ΑΡΜΟΔΙΟΤΗΤΕΣ ΥΠΑΛΛΗΛΟΥ ΤΟΥ ΚΛΑΔΟΥ ΔΙΟΙΚΗΤΙ¬ 
ΚΟΥ - ΛΟΓΙΣΤΙΚΟΥ Η’ ΔΙΑΧΕΙΡΙΣΤΩΝ 

• Εκτελεί χρέη Γραμματέα στο Διοικητικό Συμβούλιο του 
Παιδικού Σταθμού και καταχωρεί τις αποφάσεις που λαμ- 
βάνονται από αυτό στο βιβλίο πρακτικών των συνεδριάσε¬ 
ων του Διοικητικού Συμβουλίου. 

• Είναι υπεύθυνος για την προμήθεια και τον έγκαιρο εφο¬ 
διασμό του Παιδικού Σταθμού με τα αναγκαία τρόφιμα και 
υπόλοιπων υλικών, για την καλή φύλαξη, συντήρηση και 
διάθεση, καθώς και για την υπόλοιπη περιουσία του Παιδι¬ 
κού Σταθμού, σύμφωνα με τις εκάστοτε αποφάσεις του Δι¬ 
οικητικού Συμβουλίου. 

• Εκδίδει και συνυπογράφει με τον Προϊστάμενο τα δελ¬ 
τία εισαγωγής υλικού. 

• Εκδίδει και συνυπογράφει με το μάγειρα τα δελτία εξα¬ 
γωγής υλικού. 

• Συνεργάζεται με το Προϊστάμενο για τον καθορισμό της 
ποσότητας των αναγκαίων τροφίμων και άλλων υλικών. 

• Τηρεί όλα τα διοικητικά και διαχειριστικά βιβλία εκτός 
εκείνων που τηρεί ο Προϊστάμενος. 

• Εκδίδει και συνυπογράφει με τον Πρόεδρο και τον Ελε¬ 
γκτή του Διοικητικού Συμβουλίου τις απαραίτητες επιταγές 
και αναλαμβάνει από τον τηρούμενο στο Πιστωτικό Ίδρυμα 
λογαριασμό του Παιδικού Σταθμού τα σχετικά χρηματικά 
ποσά μη δικαιούμενος να κρατεί στα χέρια του μετρητά πε¬ 
ρισσότερα από όσα προβλέπονται (40.000 δρχ.) 

• Καταχωρεί κάθε μέρα στα διαχειριστικά βιβλία τις εισα¬ 
γωγές και εξαγωγές τροφίμων και άλλων υλικών, καθώς και 
τις εισπράξεις και πληρωμές που πραγματοποιούνται κάθε 
φορά, ευθυνόμενος και για την καλή τήρηση και έγκυρη κα- 
ταχώρηση στα βιβλία αυτών των απαιτούμενων εγγράφων. 

• Ενη μερώνει κάθε μέρα τον Π ροϊστάμενο για τα παρόντα 
νήπια στο Ίδρυμα. 

• Εκτελεί τις εξωτερικές εργασίες του Ιδρύματος (μετα¬ 
φορά αλληλογραφίας, προμήθειες και μεταφορές υλικών, 
πληρωμές προμηθευτών με εντολή του Προϊστάμενου του 
αυτοτελούς γραφείου) και οτιδήποτε προκύπτει κάθε μέρα 
στο ίδρυμα. 

Δ’ ΚΑΘΗΚΟΝΤΑΤΩΝ ΥΠΑΛΛΗΛΩΝ ΤΟΥ ΚΛΑΔΟΥ ΒΟΗ¬ 
ΘΗΤΙΚΟΥ ΠΡΟΣΩΠΙΚΟΥ ΜΑΓΕΙΡΕΙΟΥ 

Ο υπάλληλος που ορίζεται να ασκείτο καθήκοντα του μα¬ 
γείρου: 

• Παραλαμβάνει από το Διαχειριστή την αναγκαία ποσό¬ 
τητα τροφίμων και υπογράφει τα σχετικά δελτία εξαγωγής 

• Είναι υπεύθυνος για την επιμελημένη και έγκυρη παρα¬ 
σκευή του φαγητού σύμφωνα με το ισχύον διαιτολόγιο και 
ποσοστολόγιο. 

• Φροντίζει για το σερβίρισμα του προγεύματος και του 
μεσημεριανού φαγητού. 

• Είναι αποκλειστικά υπόλογος για τα μαγειρικά σκεύη και 
των υπόλοιπων ειδών εστιάσεως που παραλαμβάνει από το 
Προϊστάμενο ή το Διαχειριστή και οφείλει να φροντίζει για 
την καλή συντήρηση και καθαριότητα αυτών καθώς και του 
χώρου του μαγειρείου ευθυνόμενος για κάθε απώλεια αυ¬ 
τών ή αδικαιολόγητη κατασσροφή τους. 

• Φροντίζει για την έγκαιρη τακτοποίηση των προμηθευό- 
μενων τροφίμων και ειδών καθαριότητας στον κατάλληλο 
χώρο αποθήκευσης αυτών και μεριμνά για τη διατήρηση 
της τάξης και της καθαριότητας του χώρου αυτού. 

• Σε όλες τις παραπάνω εργασίες βοηθείται από τον 
υπάλληλο του ίδιου κλάδου που έχει οριστεί ως βοηθός και 

σε περίπτωση έλλειψης αυτού από το προσωπικό καθαριό¬ 
τητας με υπόδειξη του προϊστάμενου . 

• Εκτελεί κάθε άλλη εργασία ο ίδιος καθώς και ο βοηθός 
του σε περίπτωση έκτακτης ανάγκης με υπόδειξη του Προϊ¬ 
στάμενου του αυτοτελούς γραφείου ή του Δ.Σ. του Παιδι¬ 
κού Σταθμού. 

• Σε περίπτωση που δεν υπηρετεί Διαχειριστής και απου¬ 
σιάζει ο Προϊστάμενος ο αναπληρωτής αυτού, κρατά το 
δεύτερο κλειδί της αποθήκης. 

Ε’ ΥΠΑΛΛΗΛΟΙ ΚΛΑΔΟΥ ΠΡΟΣΩΠΙΚΟΥ ΚΑΘΑΡΙΟΤΗΤΑΣ - 
ΒΟΗΘΗΤΙΚΩΝ ΕΡΓΑΣΙΩΝ 

• Εκτελούν τις εργασίες καθαριότητας όλων των εσωτε¬ 
ρικών και εξωτερικών χώρων του Παιδικού Σταθμού εκτός 
εκείνων του μαγειρείου και της αποθήκης τροφίμων. 

• Είναι αποκλειστικά υπόλογοι για το γενικό ιματισμό του 
Παιδικού Σταθμού, που παραλαμβάνουν από τον υπάλληλο 
Διοικητικού - Λογιστικού ή Διαχειριστών εκτός εκείνου που 
χρησιμοποιείται από κάθε υπάλληλο των κλάδων Νηπιαγω¬ 
γών ή Βρεφονηπιοκομίας και οφείλουν να μεριμνούν για την 
καλή συντήρηση, καθαριότητα και φύλαξη αυτού στον κα¬ 
τάλληλο χώρο αποθήκευσης του ευθυνόμενου για κάθε 
απώλεια ή αδικαιολόγητη καταστροφή του. 

• Βοηθούν το μάγειρα σε περίπτωση που δεν υπάρχει 
βοηθός μάγειρα στην προετοιμασία του φαγητού των παι¬ 
διών. 

• Φροντίζουν για τη διανομή φαγητού, παραβρίσκονται 
στο χώρο της τραπεζαρίας και βοηθούντα νήπια να φάνε σε 
όλη τη διάρκεια του φαγητού τους. 

• Φροντίζουν μετά το τέλος του φαγητού των νηπίων για 
την καθαριότητα αυτών (πλύσιμο χεριών, προσώπου). 

• Στη συνέχεια καθαρίζουν την τραπεζαρία και μεταφέ¬ 
ρουν τα σκεύη φαγητού στην κουζίνα. 

• Βοηθούν τα νήπια για την προετοιμασία της μεσημερια¬ 
νής ανάπαυσης καθώς και την ετοιμασία αυτών για την ανα¬ 
χώρησή τους από το Παιδικό Σταθμό μαζί με τους βοηθούς 
Νηπιαγωγών ή Βρεφονηπιοκόμων. 

• Σε περίπτωση κωλύματος ή ασθένειας των υπαλλήλων 
που έχουν ορισθείνα ασκούντο καθήκοντα του μαγειρείου 
και μη υπάρχοντος υπαλλήλου στον ίδιο κλάδο βοηθητικό 
προσωπικό μαγειρείου εκτελούν εκ περιτροπής. 

• Επίσης βοηθούν τα παιδιά όταν λερώνονται στην τουα¬ 
λέτα ή κάνουν εμετό, τα πλένουν και τα αλλάζουν. 

• Εκτελούν κάθε άλλη εργασία σε περίπτωση έκτακτης 
ανάγκης με υπόδειξη του Προϊστάμενου. 

Αρθρο 10 

ΕΠΙΛΟΓΗ ΚΑΙ ΑΝΑΠΛΗΡΩΣΗ ΠΡΟΪΣΤΑΜΕΝΟΥ ΟΡΓΑΝΙ¬ 
ΚΩΝ ΜΟΝΑΔΩΝ - ΛΟΙΠΕΣ ΔΙΑΤΑΞΕΙΣ 

Για την επιλογή των Προϊσταμένων του αυτοτελούς γρα¬ 
φείου που το απαρτίζουν εφαρμόζονται οι διατάξεις του 
άρθρου 36 του Νόμου 2190/94 "Σύσταση ανεξάρτητης αρ¬ 
χής για την επιλογή προσωπικού και ρύθμιση θεμάτων Διοί¬ 
κησης" (ΦΕΚ28Α/3-3-94). Η τοποθέτηση αυτών πραγματο¬ 
ποιείται τελικά στην αντίστοιχη οργανική μονάδα για τρία 
χρόνια με απόφαση του Προέδρου του Δ.Σ. Οι τοποθετού¬ 
μενοι Προϊστάμενοι εξακολουθούν να ασκούν τα καθήκο¬ 
ντα τους μέχρι τυχόν επανεκλογή τους ή τοποθέτηση νέου 
Προϊστάμενου. 

Αρθρο 11 

Ο Οργανισμός Εσωτερικής Υπηρεσίας του Παιδικού 
Σταθμού του Δήμου Ταμασίου ισχύει από τη δημοσίευσή 
του στην εφημερίδα της Κυβέρνησης. 


Από τις διατάξεις της παρούσας απόφασης προκαλεί τη 
δαπάνη σε βάροςτου Προϋπολογισμού του Παιδικού Σταθ¬ 
μού για το τρέχον έτος και για τα επόμενα έτη ύψους 
31.150.000 δρχ. 

Καλούνται τα μέλη του Δ.Σ. για την έγκριση και ψήφιση 
του Οργανισμού Εσωτερικής Υπηρεσίας του Δημοτικού 
Παιδικού Σταθμού του Δήμου Ταμασίου. 

ΑΚΡΟΤΕΛΕΥΤΙΟ ΑΡΘΡΟ 
ΚΑΛΥΨΗ ΔΑΠΑΝΗΣ 

Από τις διατάξεις της απόφασης προκαλείται δαπάνη σε 
βάρος του προϋπολογισμού του εν λόγω Παιδικού σταθ¬ 
μού, το ύψος της οποίας προς το παρόν δεν είναι δυνατόν 
να υπολογισθεί. Η κάλυψη δαπάνης μισθοδοσίας του υπη- 
ρετούντος προσωπικού έχει προβλεφθεί στους σχετικούς 
κωδικούς αριθμούς του προϋπολογισμού. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Καρδίτσα 14 Νοεμβρίου 2000 

Με εντολή Γ ενικού Γ ραμματέα 
Ο Γενικός Διευθυντής 
ΘΩΜΑΣ ΦΙΛΟΣ 
-Φ- 

Αριθ.66/2000 (2) 

* Σύσταση Οργανισμού μη κερδοσκοπικού χαρακτήρα, με 
την επωνυμία « ΠΟΛΙΤΙΣΤΙΚΟΣ ΚΑΙ ΕΠΙΜΟΡΦΩΤΙΚΟΣ 
ΟΡΓΑΝΙΣΜΟΣ ΝΟΜΑΡΧΙΑΣ ΠΕΙΡΑΙΑ” (Αναδημοσίευση) 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΠΕΙΡΑΙΑ 

Έχοντας υπόψη : 

1. Τις διατάξεις του άρθρου 76 του Π.Δ. 30/96 «Κώδικας 
Ν.Α.»(ΦΕΚΑ’21) 

2. Τις διατάξεις του κεφαλαίου Α’ ( άρθρο 1 έως και 17) 
του Π.Δ. 331/96 «Σύσταση & λειτουργία αμιγών Νομαρχια¬ 
κών και Διανομαρχιακών Επιχειρήσεων από τις Νομ. 
Αυτ/σεις και τα Νομαρχιακά Διαμερίσματα “ 

3. Την οικονομικοτεχνική μελέτη που περιλαμβάνει: 

α. Τις Γ ενικές αρχές ίδρυσης και λειτουργίας της επιχεί- 
ρησης. 

β. Τους βασικούς σκοπούς και στόχους ίδρυσης της επι¬ 
χείρησης. 

γ. Την ταυτότητα της επιχείρησης. 

δ. Την βιωσιμότητα της επιχείρησης. 

4. Την εισήγηση του Βοηθού Νομάρχη σε θέματα Πολιτι¬ 
σμού, αποφασίζει κατά πλειοψηφία: 

α) Τη σύσταση στη Ν.Α. Αθηνών - Πειραιώς / Νομ/κό 
Δ/σμα Πειραιώς Οργανισμού μη κερδοσκοπικού χαρακτή¬ 
ρα, μετηνεπωνυμία« ΠΟΛΙΤΙΣΤΙΚΟΣ ΚΑΙ ΕΠΙΜΟΡΦΩΤΙΚΟΣ 
ΟΡΓΑΝΙΣΜΟΣ ΝΟΜΑΡΧΙΑΣ ΠΕΙΡΑΙΑ « ως ίδιο Νομ/κό Πρό¬ 
σωπο Ιδιωτικού Δικαίου, το οποίο διέπεται από τις διατάξεις 
του καταστατικού και 

β) Τον ορισμό των μελών του Δ.Σ. ως εξής : 

1. Πρόεδρος, Νομάρχης Πειραιά. 

2. Αντιπρόεδρος, Καστάνης Άγγελος, Μέλος 

3. ΓκίνηςΔημήτριος » 

4. Αδαμάκης Δημήτριος » 

5. Σαραντίδης Χαράλαμπος Μέλος 

Αναπληρωματικό μέλος των μελών του Νομαρχιακού 

Συμβουλίου Αλεβίζος Περικλής. 


* Αναδημοσιεύεται διότι η αρχική δημοσίευση στο ΦΕΚ 
1361/8.11.2000 τ. Β’ έγινε από εσφαλμένο αντίγραφο που κα¬ 
τέθεσε το Νομ. Δ/σμα Πειραιά 

6. Μαζαράκης Γεράσιμος, τακτικό μέλος με αναπληρωτή 
τονΘεολογίτη Ιωάννη. 

7. Δέδε Άννα, τακτικό μέλος με αναπληρώτριατην Μακε- 
δών Μαρία 

8. Βαγιάκης Ιάκωβος, τακτικό μέλος με αναπληρωτή τον 
Αλφιέρη Δημήτριο 

9. Παρασκευά Μαρία, τακτικό μέλος με αναπληρώτρια 
την Τουτουντζή Μαρίκα. 

ΚΑΤΑΣΤΑΤΙΚΟ 

ΠΟΛΙΤΙΣΤΙΚΟΥ ΚΑΙ ΕΠΙΜΟΡΦΩΤΙΚΟΥ ΟΡΓΑΝΙΣΜΟΥ 
ΝΟΜΑΡΧΙΑΣ ΠΕΙΡΑΙΑ, 

ΑΡΘΡΟ 1 
ΕΠΩΝΥΜΙΑ 

Η επωνυμία της επιχείρησης είναι: 

«ΠΟΛΙΤΙΣΤΙΚΟΣ - ΕΠΙΜΟΡΦΩΤΙΚΟΣ ΟΡΓΑΝΙΣΜΟΣ ΝΟ¬ 
ΜΑΡΧΙΑΣ ΠΕΙΡΑΙΑ». 

Στις σχέσεις της με την αλλοδαπή, η επιχείρηση θα χρη¬ 
σιμοποιεί την επωνυμία της σε πιστή μετάφραση . 

ΑΡΘΡΟ 2 
ΕΔΡΑ 

Έδρα της επιχείρησης ορίζεται ο Πειραιάς, με γραφεία το 
κατάστημα της Νομαρχιακής Αυτοδιοίκησης Πειραιά (Ζωσι- 
μάδων 44) Η επιχείρηση δύναται να μεταβάλλει διεύθυνση 
στα όρια της έδρας της, χωρίς να απαιτείται τροποποίηση 
του καταστατικού της . Η επιχείρηση μπορεί επίσης να 
ιδρύει παραρτήματα και να διατηρεί γραφεία και σε Δήμους 
η Κοινότητες της περιοχής των Διοικητικών ορίων της Νο¬ 
μαρχίας Πειραιά. 

ΑΡΘΡΟ 3 

ΣΚΟΠΟΙ ΚΑΙ ΜΕΣΑ ΠΡΑΓΜΑΤΟΠΟΙΗΣΗΣ ΤΟΥΣ 

1. Η βελτίωση του μορφωτικού, κοινωνικού, πολιτιστικού 
επιπέδου της περιοχής. 

2. Η μέριμνα για την προστασία της πολιτιστικής μας κλη¬ 
ρονομιάς και η ανάπτυξη πάσης φύσεως πολιτιστικών και 
αθλητικών δραστηριοτήτων στη Νομαρχία Πειραιά. 

3. Η ανάδειξη και διάδοση της πολιτιστικής ταυτότητας 
της Νομαρχίας Πειραιά συνδέοντας το παρελθόν με το μέλ¬ 
λον. Η καταγραφή των υφιστάμενων υποδομών και η προώ¬ 
θηση έργων βελτίωσης και ανάπτυξης τους για την παρα¬ 
γωγή και προβολή πολιτιστικών δραστηριοτήτων. Η μελέτη, 
αξιοποίηση, προβολή και ενίσχυση όλων των πολιτιστικών, 
εκκλησιαστικών .καλλιτεχνικών, παραδοσιακών και « λαο- 
γραφικών στοιχείων, που συγκροτούν την πολιτιστική κλη¬ 
ρονομιά της Νομαρχίας Πειραιά. 

4. Η ενίσχυση πρωτότυπων μορφών πολιτιστικής δημι¬ 
ουργίας . 

5. Η καλλιέργεια της δημιουργικής φαντασίας των νέων 
και η εμψύχωση - ανάδειξη νέων δημιουργών σε όλα τα εί¬ 
δη της τέχνης, με την θέσπιση βραβείων, χορηγιών και άλ¬ 
λων μέσων για την ενθάρρυνση της ανάπτυξης των γραμ¬ 
μάτων και των τεχνών. 

6. Η ανάδειξη του μελλοντικού δυναμικού της Νομαρχίας 
μας μέσα από την διερεύνηση των κλίσεων και των ταλέ¬ 
ντων των συμπολιτών μας . Η μέριμνα υπέρ των δημιουργών 
της πειράίκής λογοτεχνικής παραγωγής και των συγγρα¬ 
φέων έργων που αναφέρονται στον πολιτισμό τον γλωσσι¬ 
κό θησαυρό τα ήθη και τα έθιμα του Πειραϊκού λαού. 

7. Η ίδρυση και λειτουργία ερασιτεχνικών σχολών καλλι¬ 
τεχνικής. εκπαίδευσης. 


8. Η ίδρυση και λειτουργία βιβλιοθήκης. 

9. Η ανάδειξη νέων μορφών ψυχαγωγίας στη φύση μέσα 
από κοινές δραστηριότητες εκδηλώσεις, περιηγήσεις σε 
αρχαιολογικούς χώρους, εθνικούς, δρυμούς και μνημεία 
της φύσης. 

10. Η δημιουργία και βελτιστοποίηση των απαιτουμένων 
συνθηκών ώστε οι νέοι, οι γυναίκες αλλά και οι πολίτες κά¬ 
θε ηλικίας να συναντώνται μεταξύ τους μέσα από κοινές 
δραστηριότητες, που θα αναπτύσσουν την πρωτοβουλία 
τους και θα διοχετεύουν δημιουργικά την ενεργητικότητα 
τους. 

11. Η διέξοδος και ο προσανατολισμός της νεολαίας σε 
δημιουργικές ενασχολήσεις και η παραγωγή γεγονότων κα¬ 
τά τον ελεύθερο χρόνο, που λειτουργούν σαν αντισώματα 
κατά της ανεργίας, της παραβατικότητας και κάθε αντικοι¬ 
νωνικής συμπεριφοράς. 

12. Η εμψύχωση και ένταξη ευαίσθητων κοινωνικών ομά¬ 
δων (νέοι, γυναίκες, άνεργοι, υπερήλικες κ.λ.π.) σε προ¬ 
γράμματα μέσα από τις οποίες θα βελτιώνεται η στάση τους 
απέναντι στη ζωή και η θέση τους στην αγορά εργασίας. 

13. Η οργανική και αποτελεσματική σύνδεση των ανωτέ¬ 
ρω κοινωνικών ομάδων με τις δραστηριότητες της περιο¬ 
χής- 

14. Η ενεργότερη συμμετοχή της νεολαίας στη διαδικα¬ 
σία λήψης αποφάσεων για θέματα που την αφορούν και για 
τα οποία τηρεί παθητική στάση. 

15. Η ευαισθητοποίηση του κοινού και κυρίως της νεολαί¬ 
ας στα σύγχρονα ψέματα (π.χ. προστασία περιβάλλοντος, 
ναρκωτικά, κοινωνικός, αποκλεισμός θέματα αγωγής και 
προαγωγής της υγείας κ.λ.π.). 

16. Η ανάπτυξη πρωτοβουλιών και δραστηριοτήτων στα 
πλαίσια μιας ολοκληρωμένης στρατηγικής αντιμετώπισης 
των προβλημάτων των νέων της περιοχής. 

17. Η βελτίωση του συνολικού επιπέδου μόρφωσης, κυ¬ 
ρίως δε αυτής της επαγγελματικής κατάρτισης που δεν 
εξασφαλίζεται από την επαγγελματική ζωή και εκπαίδευση. 
Η λειτουργία τμημάτων και η ίδρυση σχολών για την διεξα¬ 
γωγή προγραμμάτων και σεμιναρίων προς την κατεύθυνση 
αυτή αυτοτελώς, η σε συνεργασία με πιστοποιημένες δο¬ 
μές ή με φορείς αποδεδειγμένης εμπειρίας κατά προτεραι¬ 
ότητα η Νομαρχιακή Αυτοδιοίκηση Πειραιά. 

18. Ή πληροφόρηση μέσω σύγχρονων τεχνολογικών συ¬ 
στημάτων Πληροφορικής και δικτύων για θέματα νεολαίας 
πολιτισμού και επιμόρφωσης. 

19. Η ανάπτυξη των διεθνών σχέσεων και ανταλλαγών σε 
συνεργασία με αντίστοιχους οργανισμούς από την υπόλοι¬ 
πη Ευρώπη και τον κόσμο. Η συμμετοχή σε Εθνικά και Ευ¬ 
ρωπαϊκά δίκτυα καθώς και σε κάθε θεσμό πολιτιστικής, καλ¬ 
λιτεχνικής, ψυχαγωγικής, αθλητικής μορφωτικής δραστη¬ 
ριότητας και συνεργασίας με αντίστοιχους φορείς άλλων 
Ευρωπαϊκών πόλεων. 

20. Η σύσφιξη των σχέσεων της Νομαρχίας με τις δευτε¬ 
ροβάθμιες και τριτοβάθμιες αποδημικές οργανώσεις, που 
εκπροσωπούν πανελλαδικά ή,.διεθνώς όλους τους απόδη¬ 
μους, που έχουν γεννηθεί ή κατάγονται από το Νομό. Η συ¬ 
νεργασία με τις πιο πάνω οργανώσεις για τη κοινή οργάνω¬ 
ση πολιτιστικών εκδηλώσεων, με σκοπό τη διατήρηση των 
παραδόσεων και της τοπικής πολιτιστικής κληρονομιάς και 
την διάδοση αυτών στους νέους που γεννιούνται και ζουν 
σε άλλες περιοχές. 

Η ΕΠΙΤΕΥΞΗ ΤΩΝ ΣΚΟΠΩΝ ΤΟΥ ΦΟΡΕΑ ΘΑ ΓΙΝΕΙ ΜΕ 
ΚΑΘΕ ΠΡΟΣΦΟΡΟ ΜΕΣΟΝ ΟΠΩΣ ΕΝΔΕΙΚΤΙΚΑ : 

1. Με την αξιοποίηση του εξοπλισμού και της υποδομής 

του Οργανισμού για την λειτουργία δραστηριοτήτων σεμι¬ 
ναρίων και τμημάτων κατάρτισης καθώς και πολιτιστικών 
ομάδων με μέλη όπως : 

• Πληροφορικής 

• Μηχανογραφημένης Λογιστικής 

• Κομμωτικής 

• Κοπτικής - Ραπτικής 

• Κεντήματος χειρός 

• Κεντήματος μηχανής 

• Φωτογραφίας 

• Παραδοσιακών Χορών 

• Κοινωνικών και Μοντέρνων Χορών 

• Έκφρασης - Κινησιολογίας και Χοροδράματος 

• θεάτρου 

• θεατρικού παιγνιδιού 

• Γυμναστικής (ενόργανης και ανόργανης) 

• Συμβουλευτικού σταθμού 

• Ομάδων αιμοδοσίας - δωρεάς οργάνων σώματος 

• Δανειστικής βιβλιοθήκης 

• Στεκιού ψυχαγωγίας - εκδηλώσεων - πρωτοβουλιών 

• Πολιτιστικών εκδηλώσεων και παραστάσεων 

• Περιηγήσεων - εκδρομών 

Η λειτουργία των τμημάτων αυτών θα είναι αυτοτροφο- 
δοτούμενη (έσοδα- έξοδα). Τα ποσοστά κέρδους, που θα 
απομένουν θα αναδιανέμονται εκ νέου σε όλα τα τμήματα 
ανάλογα με τις ανάγκες τους για ανανέωση του πάγιου εξο¬ 
πλισμού τους και διενέργεια εκδηλώσεων τους ανά τομέα. 

2. Με την είσπραξη εσόδων συνδρομών από την λειτουρ¬ 
γία των τμημάτων και την διενέργεια εκδηλώσεων. 

3. Με τη διατήρηση υψηλού επιπέδου παροχής υπηρε¬ 
σιών προκειμένου να υπάρχει υψηλή αξιοπιστία ως προς 
τηνποιότητα και το επίπεδο του νεοσύστατου φορέαπράγ- 
μα, που θα οδηγήσει σε μεγαλύτερη προσέλευση μελών και 
συνάμα σε οικονομική αυτοδυναμία των δραστηριοτήτων. 

4. Με την συνεργασία εξειδικευμένων συμβούλων και την 
εκπόνηση μελετών για απορρόφηση όπως και στο παρελ¬ 
θόν κοινοτικών κονδυλίων για προγράμματα σχετικά με την 
επίτευξη των σκοπών του νέου φορέα. 

5. Με τα έσοδα από την διαχείριση εθνικών πόρων και μέ¬ 
τρων στήριξης της Νομαρχίας Πειραιά για θέματα Πολιτι¬ 
σμού, Αθλητισμού, Νεολαίας και ίσων ευκαιριών. 

6. Με συνεργάτες: Υπουργείο Πολιτισμού, τη Ν.Ε.Λ.Ε.,το 
Πανεπιστήμιο Πειραιά, την Β’ βάθμια εκπαίδευση, τις Γεν. 
Γραμματείες Νεολαίας, Ισότητας, Αθλητισμού, τους Δή- 
μουςτης περιοχής, την εκκλησία, τη Γεν. Γραμματείακαιτις 
οργανώσεις Αποδήμου Ελληνισμού, διεθνείς οργανισμούς 
Νεολαίας κλπ. 

7. Με δωρεές και χορηγίες από φορείς και ιδιώτες πού θα 
εξυπηρετούν την επίτευξη των σκοπώντου φορέα χωρίς να 
αλλοιώνουν τον χαρακτήρα και την δράση του. 

8. Με την παροχή δυνατότητας δωρεάν εθελοντικής προ¬ 
σφοράς υπηρεσιών και ανάπτυξης πρωτοβουλίας ατόμων ή 
ομάδων, που προσφέρονται να συνδράμουν τον φορέα για 
την -επίτευξη των σκοπών του. 

ΑΡΘΡΟ 4 

Το κεφάλαιο ανέρχεται στο ποσό των δέκα εκατομμυρίων 
(10.000.000) δραχμών καταβεβλημένο εξ ολοκλήρου από 
τη Νομαρχιακή Αυτοδιοίκηση Πειραιά. 

ΑΡΘΡΟ 5 

Η διάρκεια της επιχείρησης είναι αόριστη. Λύση της μπο¬ 
ρεί να γίνει με απόφαση του Νομαρχιακού Συμβουλίου Πει¬ 
ραιά. 


ΑΡΘΡΟ 6 

ΟΡΓΑΝΑ ΔΙΟΙΚΗΣΗΣ - ΔΙΟΙΚΗΤΙΚΟ ΣΥΜΒΟΥΛΙΟ 

Ο Πολιτιστικός - Επιμορφωτικός Οργανισμός Νομαρχίας 
Πειραιά., διοικείται από εννεαμελές Διοικητικό Συμβούλιο 
(Δ. Σ) το οποίο απαρτίζεται από: 

Α. Τον Νομάρχη και άλλους 4 Νομαρχιακούς Συμβούλους 
ένας έκτων οποίων ανήκει στην μειοψηφία. 

Β. Ένα μέλος εκπρόσωπο κοινωνικού φορέατου Πειραιά. 

Γ. Τα υπόλοιπα 3 μέλη του Διοικητικού Συμβουλίου είναι 
άτομα με δράση ή ειδικές γνώσεις σχετικές με τους σκο¬ 
πούς του Οργανισμού, κάτοικοι της Νομαρχίας Πειραιά. 

Ο ορισμός των μελών του Διοικητικού Συμβουλίου (4 Νο¬ 
μαρχιακοί Σύμβουλοι, 4 μέλη) καθώς και του κοινωνικού φο¬ 
ρέα που εν συνεχεία θα ορίσει τον εκπρόσωπο του, γίνονται 
από το Νομαρχιακό Συμβούλιο μετά από εισήγηση του Νο¬ 
μάρχη. 

Με την ίδια διαδικασία το Νομαρχιακό Συμβούλιο ορίζει 
τέσσερα αναπληρωματικά μέλη του Διοικητικού Συμβουλίου 
από τα οποία ένα είναι μέλος του Νομαρχιακού Συμβουλίου 
και αναπληρώνει τα αντίστοιχα τακτικά μέλη. Ο Κοινωνικός 
φορέας ορίζει επίσης τον αναπληρωτή εκπροσώπου του. 

Η θητεία των μελών του Διοικητικού Συμβουλίου είναι τε¬ 
τραετής, όση και η διάρκεια του Νομαρχιακού Συμβουλίου 
περιόδου 

Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή, δικαιούνται όμως οδοιπορι¬ 
κών και αποζημίωσης για συγκεκριμένες υπηρεσίες που πα¬ 
ρέχουν στον Οργανισμό ύστερα από πρόταση του Διοικητι¬ 
κού Συμβουλίου και έγκριση του Νομαρχιακού Συμβουλίου 
Πειραιά. 

'Το Διοικητικό Συμβούλιο αποφασίζει για κάθε θέμα ανα¬ 
γόμενο στην εκπλήρωση των σκοπών του Πολιτιστικού - 
Επιμορφωτικού- Οργανισμού Νομαρχίας Πειραιά. 

1. Διορίζει το Διευθυντή του Οργανισμού μετά από εισή¬ 
γηση της Ε.Ε. 

2. Προσλαμβάνει το υπαλληλικό και εργατοτεχνικό προ¬ 
σωπικό και αποφασίζει για όλες τις μεταβολές της υπηρε¬ 
σιακής του κατάστασης κατά τους ισχύοντες νόμους. 

3. Εγκρίνει ετήσιο πρόγραμμα δραστηριοτήτων που ειση- 
γείταιη Ε.Ε. μαζί με τον Διευθυντή. 

4. Εγκρίνει τον ετήσιο προϋπολογισμό, τις αναθεωρήσεις 
αυτού, τον απολογισμό και έκθεση πεπραγμένων που εκπο¬ 
νούν η Ε.Ε. μαζί με τον Διευθυντή και προωθεί προς έγκρι¬ 
ση στο Νομαρχιακό Συμβούλιο. 

5. Απρφασίζει για την ανάθεση μελετών, συνεργασία με 
εξωτερικούς συνεργάτες και εκτέλεση έργων σύμφωνα με 
όσα διαλαμβάνονται στα άρθρα 7 και 8 του καταστατικού. 

6. Αποφασίζει το ύψος της διατηρούμενης Πάγιας προ¬ 
καταβολής. 

7. Συντάσσει τον Εσωτερικό Κανονισμό Υπηρεσιών, τον 
κανονισμό Προσωπικού και τον κανονισμό Διαχείρισης του 
Οργανισμού, τους οποίους προωθεί προς έγκριση στο Νο¬ 
μαρχιακό Συμβούλιο Πειραιά. 

8. Διορίζει με πάγια αντιμισθία τον Νομικό και Οικονομικό 
Συμβούλιο του Οργανισμού μετά από εισήγηση του Διευ¬ 
θυντή και την σύμφωνη γνώμη της Ε.Ε.. 

9. Αποφασίζει την αγορά ή εκποίηση ακινήτων ή την επι¬ 
βάρυνση αυτών με εμπράγματο δικαίωμα υπό την αίρεση 
έγκρισης της απόφασης από το Νομαρχιακό Συμβούλιο. 

10. Η ίδια αίρεση ισχύει για την διάθεση των καθαρών κερ¬ 
δών του Οργανισμού καθώς και για τα πόσης φύσεως έξο¬ 
δα και αποζημιώσεις των μελών του Διοικητικού Συμβουλί¬ 
ου και της Ε.Ε.. 

11. Αποφασίζει για τη μίσθωση κινητών και ακινήτων που 

είναι χρήσιμα στον Οργανισμό καθώς και για την εκμίσθω- 
ση κινητών και ακινήτων, ιδιοκτησίας του Οργανισμού. 

12. Το Διοικητικό Συμβούλιο μπορεί να συγκροτεί Επιτρο¬ 
πές, μόνιμες ή έκτακτες και να συντάσσει κατάλογο φορέ¬ 
ων, συνεργατών και χορηγών, οι οποίοι θα συμβάλλουν 
στην προώθηση των σκοπών του Οργανισμού:*. 

13. Αποφασίζει τη «σύναψη δανείων και μπορεί για ασφά¬ 
λεια τους, να εκχωρεί το σύνολο, ή μέρος από τα έσοδα του ’ 
Οργανισμού και αποφασίζει για παροχή δικαιωμάτων υπο¬ 
θήκης σε ακίνητα του. 

Το Διοικητικό Συμβούλιο συνέρχεται σε τακτική συνε¬ 
δρίαση μια φορά τον μήνα. 

Το Διοικητικό Συμβούλιο βρίσκεται σε απαρτία εφόσον εί¬ 
ναι παρόντα τα μισό συν ένα τα μέλη του. Σε περίπτωση έλ¬ 
λειψης απαρτίας, η συνεδρίαση-επαναλαμβάνεται εντός 
δύο ημερών και θεωρείται σε απαρτία ανεξαρτήτως του 
αριθμού των παρόντων μελών και πάντως όχι κάτω του ενός 
τρίτου αυτών. - 

Οι αποφάσεις του Διοικητικού Συμβουλίου λαμβάνονται 
■κατά πλειοψηφία των παρόντων μελών, και σε περίπτωση 
ισοψηφίας υπερισχύει η ψήφος του Προέδρου. 

Σε κάθε συνεδρίαση του Διοικητικού Συμβουλίου τηρού¬ 
νται πρακτικά με ευθύνη του Διευθυντή. 

Το Διοικητικό Συμβούλιο μπορεί να αναθέτει την άσκηση 
του συνόλου ή μέρους των αρμοδιοτήτων του, εκτός των 
περιπτώσεων 1, 2, 4, 9, 10 και 13 που αναφέρθηκαν προη¬ 
γουμένως στον Πρόεδρο, τον Διευθυντή και τα άλλα θε¬ 
σμοθετημένα όργανα του Οργανισμού. 

ΠΡΟΕΔΡΟΣ 

Πρόεδρος του Πολιτιστικού Επιμορφωτικού Οργανισμού 
της Νομαρχίας Πειραιά είναι ο εκάστοτε Νομάρχης. 

Ο πρόεδρος: 

Α. Συντάσσει την Ημερήσια Διάταξη του Διοικητικού Συμ¬ 
βουλίου, συνεπικουρούμενος από το Διευθυντή, συγκαλεί 
το Διοικητικό Συμβούλιο σε συνεδρίαση και διευθύνει τις 
συζητήσεις του. 

Β. Εκπροσωπεί τον Οργανισμό ενώπιον κάθε Αρχής, των 
Δικαστηρίων, κάθεπροσώπου φυσικού, νομικού ή ιδιωτικού. 

Γ. Εντέλλεται την πληρωμή κάθε δαπάνης που 'περιέχεται 
στον εγκεκριμένο προϋπολογισμό ή που αποφασίστηκε 
από το Δ.Σ. ήτηνΕ.Ε. 

Δ. Εκτελεί τις αποφάσεις του Διοικητικού Συμβουλίου. 

Ε. Υπογράφειτις συμβάσεις που συνάπτει ο Οργανισμός. 

ΑΝΤΙΠΡΟΕΔΡΟΣ: 

Ο Αντιπρόεδρος είναι μέλος του Διοικητικού Συμβουλίου 
του Πολιτιστικού - Επιμορφωτικού Οργανισμού της Νομαρ¬ 
χίας Πειραιά και ορίζεται στη θέση του από το Νομαρχιακό 
Συμβούλιο. 

Ο Αντιπρόεδρος αναπληρώνει τον Πρόεδρο, όταν αυτός 
κωλύεται ή απουσιάζει. 

ΓΡΑΜΜΑΤΕΑΣ: 

Ο Γραμμ'τ ς του Πολιτιστικού ν Επιμορφωτικού Οργανι¬ 
σμού Νομαρχίας Πειραιά,· είναι μέλοςτου Διοικητικού Συμ¬ 
βουλίου και ορίζεται στη θέση του με απόφαση αυτού του 
Συμβουλίου. 

Ο Γραμματέας αναπληρώνει τον Αντιπρόεδρο σε περί¬ 
πτωση απουσίας ή κωλύματος του. Σε αντιστοιχία με ότι 
ισχύει για τον Πρόεδρο και τον Αντιπρόεδρο του Οργανι¬ 
σμού, ο Γ ραμματέας αναπληρώνεται από το μεγαλύτερο σε 
ηλικία από τα υπόλοιπα μέλη του Διοικητικού Συμβουλίου. 

ΕΚΤΕΛΕΣΤΙΚΗ ΕΠΙΤΡΟΠΗ (Ε.Ε) 

Ορίζεται Εκτελεστική Επιτροπή (Ε.Ε.) από τα μέλη του Δι¬ 


οικητικού Συμβουλίου: Πρόεδρος, Αντιπρόεδρος και Γ ραμ¬ 
ματέας. 

Η Ε.Ε. είναι αρμόδια και υπεύθυνη για: 

Α. Την προώθηση και υλοποίηση των αποφάσεων του Δι¬ 
οικητικού Συμβουλίου. 

Β. Την κατάρτιση του προϋπολογισμού, των αναθεωρήσε¬ 
ων αυτού και του απολογισμού των πεπραγμένων του Νομι¬ 
κού προσώπου τους οποίους, στην αρχή και στο τέλος εκά- 
στου έτους αντίστοιχα, υποβάλλει στο Διοικητικό Συμβούλιο. 

Γ. Για την πιστή εκτέλεση του προϋπολογισμού και για κά¬ 
θε θέμα της διοικητικής και οικονομικής λειτουργίας του 
Οργανισμού, (γνωμοδοσία για πρόσληψη, προαγωγή, πει¬ 
θαρχική δικαιοδοσία, απόλυση προσωπικού κ.λ.π.). 

Δ. Τη λήψη πρωτοβουλιών και την εκδήλωση ενεργειών 
σε περιπτώσεις θεμάτων για τα οποία δεν είχε μεν ληφθεί ει¬ 
δική απόφαση από το Διοικητικό Συμβούλιο, σχετίζονται 
όμως, οπωσδήποτε με την υλοποίηση του προγράμματος 
του. Οργανισμού. 

Σε κάθε περίπτωση όμως οι ενέργειες αυτές θαλαμβάνο- 
νται με πλειοψηφία των 2/3 των μελών της Ε.Ε. και θα τίθε¬ 
νται υπό την έγκριση του Διοικητικού Συμβουλίου στην αμέ¬ 
σως επόμενη συνεδρίαση του. 

Η Ε.Ε, συνέρχεται σε τακτική συνεδρίαση τουλάχιστον 
μια φορά ανά 15 ημέρες και έκτακτα όσες φορές κριθεί ανα¬ 
γκαίο. 

ΑΡΘΡΟ 7 
ΔΙΕΥΘΥΝΤΗΣ 

Με απόφαση του Διοικητικού Συμβουλίου, Διευθυντήςτου 
Πολιτιστικού - Επιμορφωτικού Οργανισμού Νομαρχίας Πει¬ 
ραιά, προσλαμβάνεται ή ορίζεται μέλοςτου Διοικητικού Συμ¬ 
βουλίου του Οργανισμού, άτομο με ειδικά προσόντα και 
εμπειρίες στο αντικείμενο, μετά από εισήγηση του Προέ¬ 
δρου του Διοικητικού Συμβουλίου, το οποίο και καθορίζει τα 
προσόντα, τις διαδικασίες πρόσληψης και τις αποδοχές του. 

Ο Διευθυντής ασχολείται αποκλειστικά με τη διοίκηση καιτη 
λειτουργία του Οργανισμού, προΐσταται των υπηρεσιών του 
και είναι ο ιεραρχικός προϊστάμενος του προσωπικού του. 

1. Μέριμνα για την εκπλήρωση του σκοπού για τον οποίο 
συστήθηκε ο Οργανισμός. 

2. Καταρτίζει μαζί με την Ε. Ε. τον ετήσιο προγραμματισμό 
δραστηριοτήτων σύμφωνα με τις στρατηγικές κατευθύν¬ 
σεις του Διοικητικού Συμβουλίου. 

3. Συντονίζει την πορεία εκτέλεσης του ετήσιου προ¬ 
γράμματος δραστηριοτήτων και σε συνεργασία με την Ε.Ε. 
λαμβάνει Κάθε μέτρο απαραίτητο για την υλοποίηση του 
προγράμματος αυτού. 

4. Εισηγείται μαζί με την Ε.Ε. στο Διοικητικό Συμβούλιο 
για την εκμίσθωση της κινητής και ακίνητης περιουσίας του 
Οργανισμού, τη σύναψη δανείου και κάθε είδους συμβο¬ 
λαίου. 

5. Διευθύνει τη πορεία των διοικητικών υποθέσεων και 
φροντίζει για την ομαλή λειτουργία του Οργανισμού. 

6. Εισηγείται μαζί με την Ε.Ε. προς το Διοικητικό Συμβού¬ 
λιο τη σύσταση 

7. των -τομέων που προβλέπει το Οργανόγραμμα, σύμ¬ 
φωνα με την εξελεγκτική πορεία του Οργανισμού. 

8. Εξηγείται μαζί με την Ε.Ε. προς το Διοικητικό Συμβού¬ 
λιο το διορισμό προσωπικού και υποβάλλει προτάσεις που 
αφορούν την υπηρεσιακή κατάσταση του προσωπικού, θέ¬ 
ματα απολύσεων και αμοιβών. 

9. Προτείνει την αγορά ή την εκποίηση περιουσιακών 
στοιχείωντου Οργανισμού. 

10. Καταρτίζει και εισηγείται προς το Διοικητικό Συμβούλιο 

τον Οικονομικό προγραμματισμό του Οργανισμού και προ¬ 
τείνει αναθεωρήσεις αυτού με σύμφωνη γνώμη της Ε.Ε..·· 

11. Προτείνει την ανάθεση εκπόνησης μελετών προς το 
Διοικητικό Συμβούλιο με την σύμφωνη γνώμη της Ε.Ε. 

12. Υπογράφει όλα τα υπηρεσιακά έγγραφα καθώς και- 
εκείνα με τα οποία ο Οργανισμός αναλαμβάνει υποχρεώ¬ 
σεις. 

13. Αποφασίζει για τη συντήρηση των κτιρίων και των 
εγκαταστάσεων. 

14. Διαχειρίζεται τη Παγία Προκαταβολή 1 για αντιμετώπιση 
μικροδαπανών σύμφωνα με το άρθρο 6 του καταστατικού. 

15. Υπογράφει τα εντάλματα πληρωμών και τις επιταγές 
καθώς και τα καθημερινά πρωτόκολλα μετρήσεων του Τα¬ 
μείου, όπως ορίζεται στο άρθρο 7 του καταστατικού. 

16. Μαζί με δύο μέλη της Ε.Ε. διακηρύττει δημοπρασίες 
με όρους που καθορίζονται κατά περίπτωση από το Διοικη¬ 
τικό Συμβούλιο. 

17. Επιμελείται την τήρηση των πρακτικών των συνεδριά¬ 
σεων του Διοικητικού Συμβουλίου και της Ε. Ελέγχει και θε¬ 
ωρεί τα πάσης φύσεως τιμολόγιοΓπροτού εκδοθούν οι 
εντολές πληρωμών και θεωρεί τις μισθοδοτικές καταστά¬ 
σεις του προσωπικού. 

18. Επιμελείται για τηντήρηση του ωραρίου εργασίας, χο¬ 
ρήγηση αδειών και τιμωρία πειθαρχικών παραπτωμάτων 
του μόνιμου και έκτακτου προσωπικού του Οργανισμού. 

19. Υποβάλει προτάσεις προς το Διοικητικό Συμβούλιο 
για σύναψη συμφωνιών με χορηγούς οι οποίοι θα συμβά¬ 
λουν στην προώθηση των σκοπών του Οργανισμού. 

20. Εισηγείται μαζί με την Ε.Ε. προς το Διοικητικό Συμ¬ 
βούλιο την πρόσληψη με πάγια αντιμισθία του Νομικού και 
Οικονομικού Συμβούλου του Οργανισμού. 

21. Παρακολουθεί το θεσμικό πλαίσιο και τη νομοθεσία 
που αφορά τις Νομαρχιακές Επιχειρήσεις. 

22. Εισηγείται μαζί με την Ε.Ε. προς το Διοικητικό Συμ¬ 
βούλιο για την κάλυψη των παγίων περιουσιακών στοιχείων 
του Οργανισμού και όποιας άλλης ασφαλιστικής κάλυψης 
κριθεί απαραίτητο. 

Τον Διευθυντή κωλυόμενο ή απάντα αναπληρώνει ένα 
από τα μέλη της Ε.Ε. που ορίζεται από το Διοικητικό Συμ¬ 
βούλιο του Οργανισμού, στην αρχή της θητείας του. 

Στη θέση του Διευθυντή, μπορεί να διορίζεται με από¬ 
σπαση, εφόσον διαθέτει τα απαιτούμενα προσόντα, λει¬ 
τουργός ή υπάλληλος Δημόσιας Υπηρεσίας ή της Δευτερο¬ 
βάθμιας και Πρωτοβάθμιας Αυτοδιοίκησης ή Δημοσίου Ορ¬ 
γανισμού με απόφαση της Νομάρχη Πειραιά ή κατά 
περίπτωση του αρμοδίου Υπουργού. 

Στον αποσπασθέντα Διευθυντή, δύναται να καταβάλλεται 
επίδομα παραστάσεως, πλέον των τακτικών ή έκτακτων νο¬ 
μίμων αποδοχών, με απόφαση της Νομάρχη ή του αρμοδί¬ 
ου Υπουργού. 

Ο Διευθυντής δικαιούται οδοιπορικών ή άλλων εξόδων 
για δαπάνες που πραγματοποίησε για εκτέλεση συγκεκρι¬ 
μένης υπηρεσίας μετά από εντολή του Διοικητικού Συμβου¬ 
λίου. Η σχετική δαπάνη για έξοδα και οδοιπορικά βαρύνει 
τον-προϋπολογισμό του Οργανισμού. 

ΑΡΘΡΟ 8 
ΠΟΡΟΙ 

Οι πόροι και τα περιουσιακά στοιχεία του Πολιτιστικού - 
Επιμορφωτικού Οργανισμού Νομαρχίας Πειραιά, συνίστα- 
ται: 

• Σε θεσμοθετημένους πόρους από τη Νομαρχιακή Αυτο¬ 
διοίκηση και ετήσιες επιχορηγήσεις εκ μέρους του Ελληνικού 


Δημοσίου, σύμφωνα με την ισχύουσα νομοθεσία και τις νόμι¬ 
μες φορολογικές επιβαρύνσεις. Στις επιχορηγήσεις εκ μέ¬ 
ρους της Ευρωπαϊκής Ένωσης και κάθε άλλου Κρατικού και 
Διεθνούς Οργανισμού, σύμφωνα με την ισχύουσα νομοθεσία 
και τις νόμιμες φορολογικές επιβαρύνσεις. Στις δωρεές, κλη¬ 
ροδοσίες και κληρονομιές και τα εξ αυτών εισοδήματα. 

• Στα έσοδα από παροχές υπηρεσιών από τον Οργανι¬ 
σμό. Στους τόκους από τις καταθέσεις τους σε Τράπεζες ή 
άλλους πιστωτικούς Οργανισμούς. 

• Σε οποιαδήποτε άλλο μέσο μπορεί να προκύψει από τις 
.δραστηριότητες του. 

ΑΡΘΡΟ 9 

ΤΑΚΤΙΚΟΣ ΔΙΑΧΕΙΡΙΣΤΙΚΟΣ ΕΛΕΓΧΟΣ 

Ο τακτικός διαχειριστικός έλεγχος του Οργανισμού διενερ- 
γείται από δύο ορκωτούς ελεγκτές ή ελεγκτές ανωνύμων εται¬ 
ρειών που ορίζονται με απόφαση του Νομαρχιακού Συμβουλί¬ 
ου Πειραιά. Στην ίδια απόφαση ορίζεται και η αμοιβή τους. 

ΑΡΘΡΟ 10 
ΚΑΝΟΝΙΣΜΟΙ 

Με έγκριση του Νομαρχιακού Συμβουλίου εκδίδεται ο 
Εσωτερικός Κανονισμός Υπηρεσιών, ο Κανονισμός Προσω¬ 
πικού του Οργανισμού και ο Κανονισμός Διαχείρισης, οι 
οποίοι καθορίζουν την οργάνωση και λειτουργία του, τους 
υπηρεσιακούς τομείς, τις θέσεις, τους όρους πρόσληψης 
προσωπικού, τα τυπικά και ουσιαστικά προσόντα, καθώς 
και την εν γένει υπηρεσιακή κατάσταση του προσωπικού 
του Οργανισμού . 

Τους κανονισμούς αυτούς συντάσσει το Διοικητικό Συμ¬ 
βούλιο του Οργανισμού και εγκρίνει το Νομαρχιακό Συμ¬ 
βούλιο Πειραιά. 

Για την μεταβατική περίοδο μέχρι την έκδοση των σχετι¬ 
κών κανονισμών καιτην στελέχωση του Οργανισμού, το Νο¬ 
μαρχιακό Συμβούλιο Πειραιά, μπορεί να προβλέψει γραμ¬ 
ματειακή υποστήριξη με απόσπαση από άλλες υπηρεσίες 
3-4 υπαλλήλων προκειμένου να υποβοηθήσει το διοικητικό 
και οικονομικό έργο του Οργανισμού . 

ΑΡΘΡΟ 11 
ΕΦΑΡΜΟΓΗ 

Το παρόν καταστατικό τίθεται σε εφαρμογή από την ημέ¬ 
ρα της δημοσιεύσεωςτου στην Εφημερίδα της Κυβερνήσε- 
ως .Κάθετροποποίηση του Καταστατικού εγκρίνεται απότο 
Νομαρχιακό Συμβούλιο Πειραιά. 

ΑΡΘΡΟ 12 

ΣΦΡΑΓΙΔΑ 

Ο Πολιτιστικός - Επιμορφωτικός Οργανισμός Νομαρχίας 
Πειραιά διαθέτει σφραγίδα που γράφει κυκλικά « ΠΟΛΙ¬ 
ΤΙΣΤΙΚΟΣ -ΕΠΙΜΟΡΦΩΤΙΚΟΣ ΟΡΓΑΝΙΣΜΟΣ ΝΟΜΑΡΧΙΑΣ 
ΠΕΙΡΑΙΑ «. Στη μέση της σφραγίδας αναγράφεται το ακρω¬ 
νύμιο του Οργανισμού Π.Ο.Ν.Π. και το έτος ίδρυσής του . 

Η απόφαση αυτή επιβαρύνει τον προϋπολογισμό της Νο¬ 
μαρχιακής Αυτοδιοίκησης, με μετοχικό κεφάλαιο δέκα εκα¬ 
τομμυρίων (10.000.000) δρχ. (ΚΑΕ 2529) 

Η παρούσα απόφαση που αποτελείτο Καταστατικό της επι¬ 
χείρησης, να δημοσιευθεί στην Εφημερίδατης Κυβερνήσεως. 

Πειραιάς 5 Ιουλίου 2000 

Ο Πρόεδος του Ν.Σ. 

ΣΤ. ΓΕΩΡΓΟΠΟΥΛΟΣ 

